Стипендије Thesaurus Poloniae Министарства културе и националне баштине Пољске

Међународни културни центар у Кракову расписује конкурс за двадесето издање стипендијског програма Thesaurus Poloniae. Thesaurus Poloniae је тромесечни стипендијски програм Министарства културе и националне баштине Пољске који спроводи Међународни културни центар у Кракову од јесени 2009. године. Програм је намењен страним научницима који проучавају културу, историју и мултикултурално наслеђе Републике Пољске и Средње Европе.

Право на учешће на конкурсу имају и истраживачи који се баве и заштитом културног наслеђа и теоријским истраживањима у области историје, социологије, етнографије, антропологије и сл. Thesaurus Poloniae се спроводи у две категорије: Сениор програм за професоре и предаваче који су стекли звање доктора наука и Јуниор програм за докторанде.

Рок за пријављивање је 20. јануар 2019.

Више детаља о стипендији можете пронаћи на:

[http://mck.krakow.pl/about-the-programme](http://mck.krakow.pl/about-the-programme" \t "_blank)